Diari Oficial de la Generalitat Valenciana


Sumari del DOGV 5991, del 08-04-2009 (2009/3583)

Assumpte civil 000758/2008. Notificació de la sentència a Abdelaziz Bakali.
---------------------------------------------------------------------------

### Dades del document

Número de DOGV
:   5991

Data del DOGV
:   08-04-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/3583


Data del document
:   02-03-2009

Organisme emissor
:   Jutjat de Primera Instància Número 6 de Dénia

Tipus de document
:   Edicte

Descriptors 

:   * sistema judicial

Assumpte civil 000758/2008. Notificació de la sentència a Abdelaziz Bakali. [2009/3583]  
Divorci contenciós 000758/2008  
Part demandant: Francisca Riquelme Tomás  
Part demandada: Abdelaziz Bakali  
Sobre: reclamació de quantitat  
En el judici a què es fa referència s'ha dictat la resolució el text de la qual, literalment, diu així:  
«Sentència número 32/2009   
Dénia, 26 de febrer de 2009   
Ángeles Pérez Botella, jutgessa substituta del Jutjat de Primera Instància número 6 de Dénia, ha vist les presents actuacions del judici seguides amb el número 758/2008, a instàncies del procurador José Vicente Bonet Camps, amb la direcció lletrada de Marina Inés Miralles Martínez, en nom i representació de Francisca Riquelme Tomás, contra Abdelaziz Bakali, declarat en situació processal de rebel·lia, sent-ne objecte d'este procediment la petició de divorci del matrimoni format per l'actora i el demandat.  
Dispositiva  
Que estime la demanda i declare dissolt per causa de divorci el matrimoni constituït pels cònjuges Francisca Riquelme Tomás i Abdelaziz Bakali amb els efectes legals inherents a esta declaració; i sense especial imposició de les costes processals causades.  
Com a efectes complementaris d'esta resolució, s'acorden les següents mesures reguladores dels efectes del divorci.  
1. La filla menor del matrimoni, Miriam, romandrà sota la guarda i custòdia de la seua mare, que exercirà sobre ella la pàtria potestat de forma exclusiva.  
2. No és procedent establir un espai de relació paternofilial.  
3. Abdelaziz Bakali pagarà a Francisca Riquelme Tomás 200 euros en concepte d'aliments a favor de la seua filla menor. Esta suma es pagarà de bestreta, dins dels cinc primers dies de cada mes i serà revisada anualment d'acord amb les alteracions de l'índex de preus al consum. Ambdós progenitors sufragaran a mitges les despeses extraordinàries que genere la filla comuna.  
4. S'atribueix l'ús de l'habitatge familiar a la demandant, en companyia de la qual resta la filla menor.  
Una vegada ferm el pronunciament sobre divorci, remeteu un testimoniança de la sentència al registre civil corresponent al lloc del matrimoni perquè es realitze l'oportuna anotació marginal.  
Notifiqueu esta resolució a les persones interessades i feu-los saber que no és ferma i que contra esta sentència s'hi pot interposar un recurs d'apel·lació per a davant l'Audiència Provincial d'Alacant que s'haurà d'anunciar per escrit davant este Jutjat en el termini de cinc dies des de la notificació.  
Lliureu una testimoniança d'esta sentència per a unir-la a les actuacions i l'original el passeu al llibre de sentències.  
Esta és la meua sentència, que pronuncie, mane i firme».  
Atés el desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat la publicació del present edicte en el Diari Oficial de la Comunitat Valenciana per a portar a efecte la diligència de notificació a Abdelaziz Bakali.  
Dénia, 2 de març de 2009.- La secretària judicial: Marta M.ª Martínez González.